b'\n_START_ARTICLE_\nIndijos nacionalinis kalendorius\n_START_PARAGRAPH_\nIndijos nacionalinis kalendorius, arba Saka kalendorius \xe2\x80\x93 oficialiai Indijoje, kartu su Vikram Samvat kalendoriumi, naudojama laiko skai\xc4\x8diavimo sistema. \xc5\xa0\xc4\xaf kalendori\xc5\xb3, kaip ir vakarieti\xc5\xa1k\xc4\x85j\xc4\xaf, naujienose ir prane\xc5\xa1imuose naudoja Indijos vyriausyb\xc4\x97 (pvz., leidinys \xe2\x80\x9eThe Gazette of India\xe2\x80\x9c, valstybinis radijas \xe2\x80\x9eAll India Radio\xe2\x80\x9c). Taip pat jo laikosi dalis hinduist\xc5\xb3, gyvenan\xc4\x8di\xc5\xb3 Indonezijos Javos ir Balio salose. Nyepi, \xe2\x80\x9eTylos diena\xe2\x80\x9c, \xc5\xa1ven\xc4\x8diama Balyje kaip Saka Naujieji metai. Nepalo m\xc4\x97nulio kalendorius Nepal sambat kil\xc4\x99s i\xc5\xa1 Saka kalendoriaus.\n_START_SECTION_\nKalendoriaus \xc4\xafvedimas\n_START_PARAGRAPH_\nKalendorius \xc4\xafvestas 1957 m. kovo 22 m. Ma\xc5\xbeai naudojamas, nors ir buvo \xc4\xafsteigtas Kalendoriaus reformos komitetas, tur\xc4\x97j\xc4\x99s sukurti moksli\xc5\xa1kai pagr\xc4\xafst\xc4\x85, tinkam\xc4\x85 naudoti visos Indijos regionuose kalendori\xc5\xb3. Iki tol egzistavo skirtingose \xc5\xa1alies dalyse apie 30 \xc4\xafvairi\xc5\xb3 kalendori\xc5\xb3, kurie atspind\xc4\x97jo iki nepriklausomyb\xc4\x97s buvus\xc4\xaf politin\xc4\xaf susiskaldym\xc4\x85, skirtingus religinius interesus.'